GUERRA-E-PATZ-I-WEB	Près dera estreta restanca d’Augezd, a on pendent tanti ans s’auien seigut tranquillaments eth vielh molièr damb era sua casqueta e era lata de pescar tant qu’eth nebotet, rebussada era camisa, en.honsaue es mans en ua regadora e jogaue damb es pèishi argentadi e tremolosi; en aguesta madeisha restanca, ara, entre forgons e canons, jos es shivaus e es arròdes, se sarraue un revolum de gent alhocardida pera pòur ara mòrt; se cachauen es uns as auti, morien, passauen sus es moribonds e s’aucien solet entà que, uns mètres mès enlà, morissen madeish.